Jan Dismas Zelenka
Jan Dismas Zelenka, 1679-1745, tjekkisk komponist, fra 1710 knyttet til hoffet i Dresden, hvor han virkede først som kontrabassist, siden som komponist.
Jan Dismas Zelenka søgte om at blive Johann David Heinichens efterfølger som hofkapelmester, men stillingen blev overtaget af Johann Adolph Hasse.
I stedet udnævntes Zelenka til kirkemusikkomponist, i hvilken egenskab han skrev et betydeligt antal kirkemusikværker, bl.a. messer og vespersalmer.
Jan Dismas Zelenka skrev også sonater, koncerter og anden instrumentalmusik.